ועדת החוקה, חוק ומשפט, כנסת 20, פרוטוקול מספר 256, 2016-08-01 11:20

נורית קורן: שלום לכולם, אני מתכבדת לפתוח את הישיבה.

נורית קורן: הצעת חוק עסקאות (גופים ציבוריים)(תיקון) – אנחנו צריכים להשלים פה את מספר התיקון, התשע"ו-2016.

נורית קורן: בשבוע שעבר ביום רביעי היה הדיון על כל החוק ואנחנו רוצים להצביע.

נורית קורן: אני רק אומר שגם אני יוזמת של החוק וגם חבר הכנסת איציק שמולי- אנחנו לא כל כך מרוצים ממה שהשגנו בחוק, היינו רוצים להשיג הרבה יותר אכיפה, אבל היתה פה טענה ממשרד הכלכלה שיהיה להם קשה לבדוק את כל הנתונים, מה נעשה, והם יצטרכו לרדוף אחרי בעלי העסקים, כי אנחנו רצינו שתהיה רשימה שחורה, מי שלא מעסיק אנשים עם מוגבלות ולא פועל ולא מקיים את החוק, אז שיהיה ברשימה שחורה.

נורית קורן: משרד הכלכלה סרב.

נורית קורן: רצינו מאוד שלחוק הזה יהיו אמצעי אכיפה, סנקציה מאוד חשובה.

נורית קורן: משרד האוצר שכנע אותנו שבעצם מי שיעשה את הסנקציה זה מי שהפסיד במכרז, מתחרה אחר, ושהוא יעשה את הסנקציה בעצמו כי חוק המכרזים הוא חוק שכל הזמן יש עליו ביקורת, ויש ביקורת על ועדת המכרזים.

נורית קורן: כמו שאמרה נציגת האוצר, מירב, שבעצם – כל הזמן הם נמצאים בבתי משפט כי מי שהפסיד את המכרז כל כזמן מבקר את החברה שכן קיבלה את המכרז.

נורית קורן: זה לא כל כך מוצא חן בעינינו.

נורית קורן: מה שאני הצעתי זה שלפחות אחרי שנה, ומשרד הכלכלה יבוא לוועדה וייתן נתונים, איזה חברות כן הצליחו להעסיק אנשים עם מוגבלות ומה המספרים.

נורית קורן: אני מקווה שיחד עם החוק שאישרנו כבר, חוק ייצוג הולם לאנשים עם מוגבלות, שמחייב 3%, ואחר כך 5% - אולי גם, כל הנתונים האלה יחד יביאו לאיזה שינוי.

איציק שמולי: מאז הדיון האחרון קיימנו הרבה שיחות, פגישות פנימיות בעיקר עם נציגי הממשלה, כשאני השתכנעתי – הייתי בקשר בעיקר עם משרד האוצר ועם מירב, ודי השתכנעתי מהרצון הכן שלהם להעביר את החוק.

איציק שמולי: כלומר, יש מחויבות אמיתית לנושא.

איציק שמולי: זה נכון שהלב שלנו לא שלם כי רצינו נוסח שבסעיף המדובר בעמוד 2, סעיף (ב) יהיה נשכני יותר, אבל שתי ברירות שהן כדלקמן – אחת, לשים את החוק בצד ולוותר עליו כליל.

איציק שמולי: שתיים- לשים רגל בדלת, ללכת עם החוק הזה, שצריך להגיד גם ביושר – ביחס להצעת החוק הפרטית לנוסח הראשוני שהיה כאן זו הצעה שהיא טובה יותר.

איציק שמולי: אבל אני לא מסתיר את זה שגם אני רציתי שבסופו של דבר, בעמוד השני, גם כפי שאמרה היועצת המשפטית של הוועדה, וזו היתה המלצה מקצועית שלה, ואני מסכים לזה עד לרגע זה – לתת יותר שיניים בחוק הזה.

איציק שמולי: אבל זה, כאמור, לא התקבל.

איציק שמולי: כולכם הייתם פה בדיון שעבר.

איציק שמולי: בין שתי הברירות האלה, כמו שלימדו אותנו במפא"י – צריך לשים רגל בדלת, להיכנס, ואני מקווה שגם מי שיהיה אחראי על זה בממשלה - - - בגלל המחויבות שאת הפגנת, מירב, אני נוטה להאמין שזה באמת יקרה, ובכל מקרה יש לנו את מנגנון הדיווח שנורית ציינה, ואני ככה בלב כבד אך שלם מוכן להתקדם עם החוק.

נורית קורן: כן, אני צריכים לומר שהחוק הזה הוא ממש פריצת דרך וזה יותר מאשר לשים את הרגל בדלת, לדעתי.

נורית קורן: אנחנו נתקן את מה שצריך תיקון.

אוסאמה סעדי: גברתי, יושבת הראש, חברי, איציק שמולי.

אוסאמה סעדי: אני מברך אתכם על הצעת החוק הזו שתאושר סופית השבוע, היא תהפוך לחוק במדינת ישראל.

אוסאמה סעדי: אני גם מברך את חברי על החוק שיעלה היום, אנחנו תומכים בו.

אוסאמה סעדי: בעניין השיעור - 5% בסוף?

אוסאמה סעדי: ואני מברך את עצמי ואותך שהיום גם לנו יש הצעת חוק ממשלתית שבעצם היוזמה לה היא שלנו, והיום תעלה, בעניין מתן הזדמנות חד פעמית לחייבים שישלמו את החוב שלהם בלי קנסות ובלי פיגורים.

אוסאמה סעדי: זו בשורה לאלפי משפחות שייצאו לדרך חדשה, ואנחנו מקווים שהם באמת ינצלו את ההזדמנות הזו.

אוסאמה סעדי: אין ספק שהחוק הזה הוא חוק חברתי ממעלה ראשונה ולכן אנחנו, כמובן, מהרשימה המשותפת, תומכים בהצעת החוק הזו, אבל יש לי הסתייגות אחת להוסיף – מאחר ויש חשיבות רבה לתת העדפה למוגבלים ובעלי נכות, אבל יש עוד מגזרים וסקטורים שהממשלה עצמה קבעה שהם סקטורים שצריך לתת להם ייצוג הולם - כמו האוכלוסייה הערבית, כמו נשים.

אוסאמה סעדי: לכן הייתי מבקש להכניס הסתייגות שיתווסף סעיף 2(ד), לאחר 2ג' שמופיע בחוק, והוא קובע כדלקמן:

אוסאמה סעדי: ששר האוצר רשאי להחיל את האמור בסעיף 2ג' על אוכלוסיות נוספות, לאחר היוועצות בוועדת הכלכלה או כל ועדה אחרת.

אוסאמה סעדי: בסעיף זה – "אוכלוסיות נוספות": אלה אוכלוסיות שהתקבלה החלטת ממשלה ייעודית כלפיהם בעניין ייצוג הולם.

אוסאמה סעדי: זאת אומרת שאנחנו נותנים את הסמכות לשר האוצר ולמשרד האוצר לקבוע שאותו הסדר שמופיע בסעיף 2ג' לעניין אנשים עם מוגבלות – יכול להיות שהוא יראה לנכון להחיל את זה על אוכלוסיות אחרות, שיש שם החלטת ממשלה לעניין ייצוג הולם.

אוסאמה סעדי: הסמכות הזו היא של משרד האוצר, לכן אני לא חושב שמשרד האוצר יכול להתנגד לעניין הזה שאני נותן לו את שיקול הדעת ואת הסמכות לעשות את זה בתיאום עם הכנסת, להחיל את זה ברגע שהוא יראה לנכון לעשות את זה.

נורית קורן: אבל צריך לשאול את היועצת המשפטית – אני חושבת שחוק ייצוג הולם חל באופן כללי על כולם, גם בחובת מכרזים, לא?

נורית קורן: או שלא בודקים את זה?

אוסאמה סעדי: לא.

אוסאמה סעדי: לא.

<נעמה מנחמי: כמה הבהרות – דבר אחד, החוק הזה, הצעת החוק שלפנינו, הצעת חוק עסקאות בגופים ציבוריים בעצם לא קובעת דין חדש אלא מפנה לדין קיים, לסעיף 9 בחוק השוויון.

<נעמה מנחמי: במובן הזה ההצעה שלך היא הצעה שהיא קצת שונה כי היא מפנה להחלטת ממשלה ולא לחוק.

<נעמה מנחמי: אבל ככל שאתה רוצה - - - -

אוסאמה סעדי: לא, זה לא הסדר חדש, כי אני אומר- אותו הסדר שבסעיף 2ג', שמפנה לסעיף 9 לחוק השוויון, אני אומר – ברגע שהממשלה עצמה ושר האוצר יחליטו שהם רוצים להחיל את זה על אוכלוסיות נוספות, כמו נשים, כמו אוכלוסייה ערבית, כמו חרדים, כשיש החלטה של ממשלה בעניין ייצוג הולם, אז זה יכול על עניין חוק העסקאות עם גופים ציבוריים, זה הכל.

נורית קורן: אני חושבת שכאן תהיה בעיה.

נורית קורן: אם אנחנו מדברים על אנשים עם מוגבלות – זה מכל המגזרים.

נורית קורן: בגלל זה אני לא חושבת - - -

אוסאמה סעדי: אני תומך בזה, אני, לכן - - -

נורית קורן: אני אומרת שזה כולל כבר את כל המגזרים, כי אנחנו לא - - - מוגבלות.

אוסאמה סעדי: אני מדבר על אוכלוסיות נוספות חוץ מהמוגבלים.

נורית קורן: אבל אנחנו כרגע מדברים, זה בדיוק העניין, שהחוק עצמו מדבר על אנשים עם מוגבלות, זה מה שחשוב.

נורית קורן: יש ביניהם גם מכל המגרים, כך שאני לא רואה שצריך לעשות את זה, זה משנה לגמרי את החוק, אני חושבת.

<נעמה מנחמי: האם יש החלטה - - -

אוסאמה סעדי: בשביל מה לעשות כל פעם חוק אחר?

אוסאמה סעדי: פעם על נשים, פעם על ערבים, פעם על - - - אני נותן את הסמכות לשיקול הדעת.

ענת ברקו: אם מתמקדים עכשיו באוכלוסיות - - -

נורית קורן: נכון, שהם מוגבלים.

נורית קורן: אנשים עם מוגבלות, ולדעתי כולם בפנים.

ענת ברקו: - - - כל המגזרים, אז למה לנו - - -

<נעמה מנחמי: האם יש חוק ספציפי שאתה רוצה להפנות אליו, אם נעשה השוואה להפניה שנעשתה בהצעת החוק ב-2ג' להוראת סעיף 9 לחוק השוויון?

<נעמה מנחמי: האם יש איזשהו סעיף חוק שהיית רוצה להפנות אליו במסגרת סעיף 2(ד)?

אוסאמה סעדי: אני מפנה להחלטות ממשלה.

אוסאמה סעדי: חוק שירות המדינה, שיש ייצוג הולם.

ענת ברקו: אז זה כבר חוק אחר.

<נעמה מנחמי: זה מדרג אחר של חקיקה.

<נעמה מנחמי: החלטת ממשלה אינה חוק.

<נעמה מנחמי: זה שני דברים שונים.

<נעמה מנחמי: אבל כהסתייגות – אני לא חושבת שאי אפשר להצביע עליה.

<נעמה מנחמי: זאת אומרת, לגופו של עניין אולי הייתי מנסחת משהו שונה, אבל זה לא שלא ניתן - - -

אוסאמה סעדי: ניסוח – אני נותן לך - - -

<נעמה מנחמי: לא, ניסוח של מהות, גם.

<נעמה מנחמי: הייתי מנסה להפנות, אולי - - -

אוסאמה סעדי: הכוונה שלי – הקדמתי ואמרתי, אנחנו תומכים בחוק - - -

נורית קורן: אז בואו נצביע על ההסתייגות ואז נראה מה קורה בהמשך, הלאה.

<הילה רענן: אני מהלשכה המשפטית במשרד הכלכלה.

<הילה רענן: אתמול עברה החלטת ממשלה שמעבירה את הסמכויות שקשורות לתחום התעסוקה ממשרד הכלכלה לשר הרווחה.

<הילה רענן: אנחנו נבקש, אחרי שאתם מצביעים עכשיו, שההצבעה במליאה תהיה אחרי שהסמכויות יועברו לשר הרווחה ואז – גם אלה, הסמכויות מכוח החוק הזה יועברו לשר הרווחה.

נורית קורן: בסדר,

<הילה רענן: אחרת זה יישאר אצל שר הכלכלה, וזה יהיה לא ברור.

<נעמה מנחמי: אני לא ראיתי את החלטת הממשלה ואני מתקשה להגיד כן או לא סביב משהו שנאמר עכשיו בעל פה.

<הילה רענן: החלטת הממשלה עברה אתמול.

<הילה רענן: את יכולה לבדוק, יש החלטת ממשלה כזאת.

<הילה רענן: זה גם ידוע שהסמכויות יועברו.

<הילה רענן: למה התנגדות?

<הילה רענן: זה משהו טכני.

נורית קורן: רק רגע, רק רגע.

נורית קורן: את נורא מיליטנטית הבוקר.

<הילה רענן: אני ניסיתי לדבר גם לפני הישיבה, ולהסביר, וזה משהו מאוד טכני.

<הילה רענן: על מנת שזה לא - - -

נורית קורן: אז רק שנייה.

נורית קורן: אם היתה החלטת ממשלה, אם היא תובא להצבעה היום במליאה, אז אנחנו נשנה את זה, ואם לא - אנחנו נשנה את הזה אחר כך, מה הבעיה?

נורית קורן: כמו הרבה חוקים שצריך יהיה לשנות.

<הילה רענן: לא, זה לא נכון, כי אתמול בהחלטת ממשלה קבעו איזה סמכויות - - -

נורית קורן: אז אנחנו נרשום שר הכלכלה/עבודה.

<הילה רענן: אני רק אומרת – על מנת שזה לא ייפול בין הכיסאות ויהיה שר שיטפל בזה אז ביקשנו לדחות את ההצבעה, לא להפך.

<נעמה מנחמי: כדי להימנע מרביזיה – האם הוועדה מסמיכה אותי לבדוק מה ראוי לכתוב – האם כלכלה או רווחה?

נורית קורן: כן, בהחלט.

<נעמה מנחמי: אז אנחנו נבדוק את זה ונראה מה נכון, בהתאם להחלטת הממשלה.

נורית קורן: בסדר, אז אנחנו עוברים להצבעה על ההסתייגות.

נורית קורן: מי בעד?

נורית קורן: מי נגד?

נורית קורן: בעד – 2

נורית קורן: נמנעים – אין

נורית קורן: ההסתייגות לא התקבלה.

אוסאמה סעדי: נעלה את זה במליאה?

נורית קורן: כן, כן.

נורית קורן: במליאה זה יעלה.

נורית קורן: אנחנו עוברים להצבעה על החוק.

נורית קורן: צריך להקריא אותו?

<נעמה מנחמי: כן.

<נעמה מנחמי: נקרא את החוק גם כי יש בו הרבה שינויים.

נורית קורן: כן, ההסתייגות תעלה במליאה.

<נעמה מנחמי: "הוספת סעיף 2ג.

<נעמה מנחמי: 1.

<נעמה מנחמי: בחוק עסקאות גופים ציבוריים, התשל"ב,1976, אחרי סעיף 2ב יבוא: "2ג ייצוג הולם לאנשים עם מוגבלות, תנאי לעסקה עם גוף ציבורי.

<נעמה מנחמי: (א) לא יתקשר גוף ציבורי עם ספק בעסקה למכירת נכס או למתן שירות לגוף הציבורי אלא אם כן נוכח מי שמייצג את הגוף הציבורי באותה עסקה על פי תצהיר בכתב מאת אותו ספק כי מתקיים אחד מאלה: 1.

<נעמה מנחמי: הוראת סעיף 9 לחוק שוויון לאנשים עם מוגבלות, התשנ"ח, 1998 לא חלה עליו.

<נעמה מנחמי: 2.

<נעמה מנחמי: מתקיימים כל אלה: א.

<נעמה מנחמי: הוראת סעיף 9 לחוק השוויון חלה עליו והוא מקיים אותה, ואם הוא מעסיק לפחות 100 עובדים מצהיר על התחייבותו לפנות למנהל הכללי של משרד הכלכלה והתעשייה לצורך בחינת יישום חובותיו לפי סעיף 9 לחוק השוויון, ובמידת הצורך – לקבלת הנחיות בקשר ליישומו ובלבד שבהנחיות כאמור אין כדי להטיל נטל כבד מדי כהגדרתו בסעיף 8(ה) לחוק השוויון.

<נעמה מנחמי: ב.

<נעמה מנחמי: התחייב הספק בעבר לפנות למנהל לפי הוראות סעיף זה ונעשתה אתו התקשרות שלגביה התחייב, הצהיר כי פנה כנדרש ממנו וככל שקיבל הנחיות ליישום חובותיו לפי סעיף 9 לחוק השוויון הוא פעל ליישומן.

<נעמה מנחמי: ג.

<נעמה מנחמי: הספק הצהיר על התחייבותו להעביר העתק מהתצהיר בתוך 30 יום ממועד ההתקשרות למנהל.

<נעמה מנחמי: המנהל הכללי של משרד הכלכלה והתעשייה יפרסם באתר האינטרנט שלו רשימה של ספקים שפנו אליו לצורך בחינת יישום חובותיהם לפי סעיף 9 לחוק השוויון.

<נעמה מנחמי: 2.

<נעמה מנחמי: שר הכלכלה והתעשייה יעביר החל מיום 1 במרץ, 2017 ובמשך חמש שנים, לוועדת החוקה, חוק ומשפט של הכנסת דיווח על מספר הפניות שבוצעו לפי סעיף קטן (א)(2) בשנה הקודמת.

<נעמה מנחמי: "המנהל" לעניין סעיף זה – לרבות עובד המשרד שהמנהל הסמיכו לעניין זה".

<נעמה מנחמי: למעשה, זה או מנהל או מנהלת.

נורית קורן: אנחנו עוברים להצבעה.

נורית קורן: מי בעד החוק?

נורית קורן: בעד – רוב

נורית קורן: נמנעים – אין הצעת חוק חובת המכרזים (תיקון - חובת ייצוג הולם לאנשים עם מוגבלות), התשע"ה-2015, אושרה.

נורית קורן: תודה.

נורית קורן: החוק אושר.

נורית קורן: זה חוק חשוב, באמת בשורה לאנשים עם מוגבלות.

<רונן יצחק גיל: אני מפעילי הקהילה האוטיסטית בישראל.

<רונן יצחק גיל: אני רוצה לברך אתכם קודם כל על תיקון מאוד חשוב.

<רונן יצחק גיל: אני רוצה להסב את תשומת לבכם שכפי שנאמר כאן האכיפה הלא מספקת צריכה, בעצם, להביא אותנו להצעת חוק נוספת בהמשך - -

נורית קורן: היא תהיה.

<רונן יצחק גיל: - - מכיוון שבניגוד למה שנאמר כאן בישיבה הקודמת, אני מאוד רוצה להדגיש שהנושא של העסקת אנשים עם מוגבלויות הוא לא כמו יתר הנושאים בשוק הפתוח שעליהם יש ממש תחרות, ואנשים ירוצו ממש להסתובב מי מהמתחרים שלהם מעסיק או לא מעסיק.

נורית קורן: נכון, אני יודעת, אנחנו שוקלים את זה, ניתן זמן שיתחילו לקיים את החוק ונראה מה קורה עם שני החוקים יחד, שני החוקים ביחד זו בשורה גדולה לאנשים עם מוגבלות ולחברה הישראלית, שהופכת להיות חברה ערכית ושוויונית.

נורית קורן: אני מודה לכולכם, הישיבה נעולה